বাংলা নববর্ষে মঙ্গল শোভাযাত্রা, ইউনেস্কো ঘোষিত মানবতার স্পর্শাতীত সাংস্কৃতিক ঐতিহ্যের তালিকায় (২০১৬/ ১১.কম) অন্তর্ভুক্ত হয়েছে গত বছর নভেম্বর মাসে। এ অন্তর্ভুক্তি বাঙালির চিরন্তন ঐতিহ্যের ধারাবাহিকতায় বাংলা বর্ষবরণের আনন্দমুখর দিন, একটি উপলক্ষ্য। জীবনের নতুন স্বপ্নে ভবিষ্যতকে সাজানোর দিন। যেদিন জীবনে নতুন এক অধ্যায়ের সূচনা করে। নববর্ষের এ দিনটিতে সবকিছু যেন আবার নতুন করে দেখা দেয়, স্বদেশে, বিদেশে সর্বত্র। বাঙালির জীবনে হাজার বছরের পুরনো এ দিনটি বাংলাদেশের ইতিহাস ঐতিহ্যের সাথে গ্রথিত। এরই স্বীকৃতি মিললো ইউনেস্কো ঘোষণার মাধ্যমে।